 Onye Isi Ala Muhammadu Buhari achụbeghị Gọvanọ Ụlọ Akụ Etiti Naijiria, Godwin Emefiele, dịka Online Portal, TheCable, sịrị chọpụta.  Akụkọ agbasala na Social media na Emefiele nwetara akwụkwọ ozi site na Ụlọ Ọrụ Onye Isi Ala Muhammadu Buhari, ụnyaahụ, ka ọ hapụ ọkwa ya dịka Gọvanọ Ụlọ Akụ Etiti.Nakụkọ anyị nwetara site nụlọ ọrụ Onye Isi Ala nke gbaruru ihu na ọ dịghị eziokwu dị nakụkọ ahụ kwuru na: Onye Isi Ala enweghị ike ịchụ Gọvanọ Ụlọ Akụ Etiti ala anyị ma ọ bụrụ na o nwetaghị nkwado nke Ndị Ụlọ Ome Iwu nke ala anyị. O kwuru na ya bụ akụkọ bụ asị.Oge TheCable tụlere ya bụ akụkọ dịka otu esiri kwụsị Muhammad Sanusi II, onye jiburu ọkwa dịka Gọvanọ Ụlọ Akụ Etiti nọrụ, ozi anyị nwetara sịrị: Nkwụsinaọrụ dị iche na Nchụpụnaọrụ, na Emefiele emebeghị ihe ọ bụla nke ga-eme ka a chụpụ ya nọrụ, kwụsị ya nọrụ ma ọ bụ si ya jee zuo ike.Gọvanọ Ụlọ Akụ Etiti Ala Naịjiria, Maazị Godwin EmefieleNkebi asatọ nke Akwụkwọ Iwu Ụlọ Akụ Etiti nke afọ puku abụọ na asaa kwuru na Onye Isi Ala ga-ewepụ Gọvanọ Ụlọ Akụ Etiti ma ọ bụrụ na ụzọ abụọ nime ụzọ atọ ka nọnụ ọgụgụ nke ndị Ụlọ Ome Iwu ala anyị akwado mwepụ ahụ.Oge ọlụ Emefiele dịka Gọvanọ Ụlọ Akụ Etiti ka a na-atụ anya ga-abịa nisi njedebe na ụbọchị atọ nke ọnwa Junu, afọ puku abụọ na iri na iteghete - ya bụ afọ ise dịka a họpụtachara ya.Ozi ọzọ ruru anyị aka kwuru na akụkọ ahụ nke na abụghị eziokwu agbasala rinne dịka ọ fọdụrụ ị ọnwa atọ ka oge ọlụ ya zuo.TheCable chọpụtara na Emefiele gara ọlụ nụbọchị Monday, na ọ dịghị akwụkwọ ozi ọ bụla ụlọ ọrụ Gọvanọ ahụ nwetara.E nwere ike ị họpụtakwa Emefiele ọzọ dịka Gọvanọ Ụlọ Akụ Etiti ma ọ bụrụ na ọ masị Onye Isi Ala na Ndị Ụlọ Nzukọ Ome Iwu.Nkebi iri nke Akwụkwọ Iwu Ụlọ Akụ Etiti kwuru na a ga-ahọpụta Gọvanọ na ndị osote gọvanọ ịrụ ọrụ afọ ise noge mbụ na onye ọ bụla nime ha tozukwara okè ka ahọpụta kwa ya ọzọ nafọ na-akarighi afọ ise.Ya bụ akwụkwọ iwu arụtụghị aka nezumike na ngwụcha ọrụ, mana TheCable ghọtara na ndị gọvanọ Ụlọ Akụ Etiti a naghị enwe ezumike ngwụcha ọlụ nihi oké mkpa ọlụ ahụ dị.Ozi a sị na Ụlọ Akwụkwọ Mgbasa Ozi Vanguard, ụbọchị ise nke ọnwa March afọ puku abụọ na iri na iteghete. 